text: সোহেল তাজের সমালোচনা করলেন ছাত্রলীগের নাজমুলDAILYSYLHET.COM | SYLHET NEWS | BANGLA NEWS
  ডেইলি সিলেট ডট কম :: প্রকাশিত হয়েছে : জুন ২০, ২০১৯ | ৯:০০ অপরাহ্ন
  নিউজ ডেস্ক:: নিখোঁজের ১১ দিন পর সোহেল তাজের ভাগনে সৌরভকে (২৫) উদ্ধার করেছে পুলিশ। বৃহ্স্পতিবার ভোরে ময়মনসিংহের তারাকান্দা থেকে তাকে উদ্ধার করা হয়। এদিকে এ বিষয় নিয়ে সাবেক স্বরাষ্ট্র প্রতিমন্ত্রী তানজিম আহমদ সোহেল তাজের সমালোচনা করেছেন ছাত্রলীগের কেন্দ্রীয় কমিটির সাবেক সাধারণ সম্পাদক সিদ্দীক নাজমুল আলম।
  উদ্ধারের আগে ও পরে বিভিন্ন সময় সোহেল তাজ ফেসবুক লাইভে আসেন। এ বিষয়টির সমালোচনা করেন বর্তমানে প্রবাসী নাজমুল আলম।
  তিনি ফেসবুক পেজে লেখেন, 'সোহেল তাজ চাইলে প্রধানমন্ত্রীর সঙ্গে দেখা করতে পারেন। তাঁর আপন বোন সিমিন হোসেন রিমিও বর্তমানে এমপি। সংসদ অধিবেশনেও যাচ্ছেন। চাইলেই প্রধানমন্ত্রী কিংবা স্বরাষ্ট্রমন্ত্রীর সঙ্গে কথা বলতে পারেন। কিন্তু ফেসবুক লাইভে বার বার এসে কেন এসব করছেন বুঝতে পারছিনা'।
  তিনি লেখেন, 'আমার খুব জানতে ইচ্ছে করে এবং ওনাদের সমস্যাটা কি বুজতে পারছিনা। নিজে পদত্যাগ করলেন।ওনার বাবা তাজউদ্দীন আহমেদও বঙ্গবন্ধুর মন্ত্রিসভা থেকে পদত্যাগ করেছিলেন। তার চাচা আফসার উদ্দিনও শেখ হাসিনার মন্ত্রিসভা থেকে পদত্যাগ করেছিলেন। ওনার মা জোহরা তাজউদ্দীনও গণফোরামের যাই যাই করছিলেন। এবং শারমিন আহমেদও বঙ্গবন্ধুকে বিতর্কিত করে বই লিখেছেন। সিমিন হোসেন রিমি এমপিও প্রথম আলোতে এই রকম অনেক কলাম লিখেছেন।'